נבואה וספרי הנביאים

נביאי המקרא וספרי הנבואה הותירו רושם בל יימחה על התרבות וההיסטוריה היהודית, הנוצרית והמוסלמית. מהו סוד קסמן של דמויות חד-פעמיות אלו שפעלו בישראל וביהודה לאורך כל ימי המלוכה ועד לאמצע המאה החמישית לפני הספירה, והיו מעורבים בחצר המלוכה ובחיי העם? וכיצד נבואותיהם ונאומיהם מצאו את מקומם בספרי הנבואה שלפנינו? בקורס זה נקרא בעלילותיהם של הנביאים ובנבואותיהם, נאיר את פועלם ונברר כיצד התגלגלו הנבואות אל הכתב והתגבשו לכדי ספרי הנבואה שלפנינו.